T L A Č O V Á S P R Á V A

**Titul výstavy:**  Červená niť

**Vystavujúci autori:**  Daniel Balabán

**Miesto konania:** GJK, Koppelova vila, Zelený kríček 3, Trnava

**Kurátor:** Jiří Jůza

**Otvorenie výstavy:** 05. 12.(Št) 2024 o 18:00 v Koppelovej vile, Zelený kríčok 3, Trnava

Výstava sa tematicky zameriava na jednu zo silných tém Balabánovej tvorby, ktorá sa tiahne celým jeho umeleckým životom. Rodinná autobiografia v takomto silnom zoskupení výnimočných osobností ponúka nekonečné možnosti inšpirácie. A sám život opäť ohýba mnohé paraboly a uzatvára kruhy. Radikalizmus mladosti, revolta priamo pomenúvajúca vzťahy a situácie, sa premieňa na nové epické syntézy. To, čo spája, však zostáva vo väčšej či menšej miere relativizácie, úškľabkom, ktorý nespochybňuje nadradený význam. O Balabánovej „osobnej topografii“ píše Radek Wolhmuth v katalógu výstavy v Galérii Václava Špály v roku 2020. Jeho otec Daniel Balabán starší bol významným ostravským internistom a nefrológom, ktorý sa zaslúžil o vznik dialyzačného strediska vo Fakultnej nemocnici Ostrava. Brat Jan Balabán bol uznávaným a oceňovaným spisovateľom, prekladateľom, ale aj kurátorom a kritikom. Jeho strýko profesor Milan Balabán bol evanjelický teológ, religionista a pedagóg. Jeho starý otec Antonín Balabán, evanjelický diakon a učiteľ náboženstva, pôsobil medzi volynskými Čechmi na území dnešnej Ukrajiny. Teta Milada Schmidtová bola maliarka, ktorá mladého Daniela podporovala na ceste k maliarstvu.

Nesmieme však zabudnúť ani na Balabánovo pedagogické pôsobenie v ostravskom vysokom školstve. Prvým predstupňom dnešnej Fakulty umení Ostravskej univerzity bola Pedagogická fakulta, kde Daniel Balabán od roku 1993 viedol prvý ateliér maľby. Jeho rukami a vedením prešlo mnoho neskôr úspešných mladých umelcov smerom k otvorenosti a individuálnemu prejavu. Spomeňme prvých absolventov Katarínu Szanyi, Aleša Hudečka alebo Davida Jedličku.

Prof. Daniel Balabán

\*1957 (Šumperk), žije a tvorí vo Vřesině pri Ostrave

Štúdium

V rokoch 1979-1984 študoval na Vysokej škole výtvarných umení v maliarskom ateliéri Františka Jiroudka.

Profesia

Od roku 1993 bol vedúcim ateliéru maľby na súčasnej Fakulte umení Ostravskej univerzity.

V roku 2014 bol vymenovaný za profesora.

Samostatné výstavy / výber

2022 Podstata osobní identity, Trafo Gallery, Praha

2020 Osobní topografie, Galerie Václav Špály, Praha

2018 Paleorest, Galerie 1. patro, Praha

2016 Nejasná poselství, Galerie výtvarného umění v Ostravě

2014 Live, Výstavní síň Sokolská 26, Ostrava

2013 Report 2013, Moravská galerie, Brno

2006 Mind the Gap, Dům umění města Brna

2000 Kvanta a prázdna, Galerie výtvarného umění v Ostravě

1997 Všední nesmrtelnost, Galerie Felixe Jeneweina, Kutná Hora

1996 Noc, nebudeš se báti, Galerie Langův Dům, Frýdek-Místek

1993 Galerie Václava Špály, Praha

1993 Galerie Caesar, Olomouc

Kolektívne výstavy / výber

Zastúpený na viac ako 150 kolektívnych výstavách.

Zastúpenie v galériách a zbierkach

Národní galerie v Prahe, Galerie hlavního města Prahy, Moravská galerie Brno, Muzeum umění v Olomouci, Galerie výtvarného umění v Ostrave, Galerie výtvarného umění v Chebe a v mnohých súkromných zbierkach doma i v zahraničí.

**Výstava sa koná v spolupráci s Galériou výtvarného umenia v Ostrave**